
Ministru kabineta rīkojums Nr. 1212
Rīgā 2024. gada 18. decembrī (prot. Nr. 54 25. §)
Par Ķekavas novada pašvaldībai piederošā nekustamā īpašuma "Meži" Baldones pagastā, Ķekavas novadā, daļas pārņemšanu bez atlīdzības valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu, 43. pantu un Dzelzceļa likuma 15. panta pirmo daļu pārņemt bez atlīdzības valsts īpašumā un nodot Satiksmes ministrijas valdījumā Ķekavas novada pašvaldībai piederošā nekustamā īpašuma "Meži" (nekustamā īpašuma kadastra Nr. 8025 002 0163) daļu – zemes vienību (zemes vienības kadastra apzīmējums 8025 011 0691) 0,67 ha platībā, zemes vienību (zemes vienības kadastra apzīmējums 8025 011 0692) 0,07 ha platībā un zemes vienību (zemes vienības kadastra apzīmējums 8025 011 0693) 0,08 ha platībā – Baldones pagastā, Ķekavas novadā (turpmāk – nekustamā īpašuma daļa).
· 2. Satiksmes ministrijai saskaņā ar Publiskas personas mantas atsavināšanas likuma 42. panta otro daļu šā rīkojuma 1. punktā minētā nekustamā īpašuma daļu:
· 2.1. atbilstoši Dzelzceļa likuma 6. panta pirmajai daļai izmantot publiskās lietošanas dzelzceļa infrastruktūras izveidošanai un uzturēšanai, īstenojot projektu "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu";
· 2.2. bez atlīdzības nodot Ķekavas novada pašvaldībai, ja tā vairs netiek izmantota šā rīkojuma 2.1. apakšpunktā minētās funkcijas īstenošanai.
· 3. Satiksmes ministrijai, ierakstot zemesgrāmatā šā rīkojuma 1. punktā minētā nekustamā īpašuma daļu:
· 3.1. norādīt, ka īpašuma tiesības nostiprinātas uz laiku, kamēr tiek nodrošināta šā rīkojuma 2.1. apakšpunktā minētās funkcijas īstenošana;
· 3.2. ierakstīt atzīmi par aizliegumu atsavināt nekustamo īpašumu.
· 4. Satiksmes ministrijai nodrošināt, ka, pārņemot šā rīkojuma 1. punktā minētā nekustamā īpašuma daļu, tiek ievērots Ķekavas novada domes 2024. gada 7. novembra lēmuma Nr. 4 (prot. Nr. 24) 2. punktā noteiktais, ka mežaudzes, kas atrodas uz zemes vienībām (zemes vienības kadastra apzīmējumi 8025 011 0691, 8025 011 0692 un 8025 011 0693), paliek pašvaldības īpašumā, lai tās realizētu un iegūtos finanšu līdzekļus izmantotu Pašvaldību likumā noteikto pašvaldības funkciju īstenošanai.

